internet vaartha 157 Views
న్యూఢిల్లీ : ఐపిఎల్‌ ప్రీమియర్‌ లీగ్‌-9 ముగిసిన తరువాత క్రికెటర్లు అందరూ జాలీగా విదేశాల బాట పట్టారు. సన్‌ రైజర్స్‌ హైదరాబాద్‌కు టైటిల్‌ సాధంచిన పెట్టిన ఆసీస్‌ ఆటగాడు డేవిడ్‌ వార్నర్‌ కుటుంబ సమేతంగా న్యూయార్స్‌ వెళ్లి ఎంజాయ్ చేశాడు. ఆ తరువాత ముక్కోణపు వన్డే సిరీస్‌ వెస్టిండీస్‌ పయనమయ్యాడు. టీమిండియా ఓపెనర్‌ ధావన్‌ తన భార్యతో కలిసి అడపా దడపా లాంగ్‌ డ్రైవ్‌కు వెళ్లొస్తున్నాడు. ఆర్నెల్ల పాటు భారత్‌లోనే గడిపిన దక్షిణాఫ్రికా విధ్వంసకర బ్యాట్స్‌మెన్‌ డివిలియర్స్‌ ఒక వైపు ఆడుతూనే మరోవైపు భార్య, కుమారుడితో కలిసి కరీబియన్‌ దీవుల్లో అందాలను ఆస్వాదిస్తున్నాడు. తాజాగా కోల్‌కతా నైట్‌ రైడర్స్‌ కెప్టెన్‌ గౌతమ్‌ గంభీర్‌ కూడా వీరి బాటలోనే పయనిస్తున్నాడు. భార్య నటాషాతో కలిసి స్పెయిన్‌ ట్రిప్‌ ఎంజాయ్ చేస్తున్నాడు. అక్కడి సాగర తీరాలు, అందమైన ప్రదేశాలను సందర్శిస్తున్నాడు. అక్కడ వారిద్దరు తీసుకున్న పోటోలను నటాషా తన ఇన్‌స్ట్రా గ్రామ్‌లో పోస్ట్‌ చేసింది.కాగా రెండు నెలల పాటు జరిగిన ఐపిఎల్‌లో గంభీర్‌ సేన ఎలిమినేటర్‌ 1లో సన్‌రైజర్స్‌ చేతిలో పరాజయమైంది.